Pandymijo COVID-19 - seryjo zachorowań na zakaźno niymoc COVID-19 kero je wywoływano bez wirusa SARS-CoV-2. Sztartła na micie grudnia 2019 we chińskim mieście Wuhan. Na 23 siyrpnia 2023 zachorzało 694 057 661 ludzi a umrziło 6 909 702. Niymoc je potwiyrdzōno we 229 państwach a terytoryjach. Nojwiyncyj zarażōnych je we USA, Indyjach, Francyji, Miymcach, Brazyliji, Japōniji, Połedniowyj Koryje, Italiji, Wielgij Brytaniji a Rusyji. Skirz pandymije niykere kreje zawarły granice lo auslanderōw, ôgraniczōne sōm loty fligrōma a zgromadzynia. Zawarto szule, kina, tyjatry a muzyja. Ôdwoływane sōm imprezy kulturalne a szportowe. Ojro 2020 a Letnie Ôlimpijske Igrziska 2020 ôstały przełożōne na 2021 rok. Ojrowizyjo 2020 ôdwołano. 5 moja 2023 Światowo Ôrganizacyjo Zdrowia ôgłośōła, co COVID-19 niy ma już światowe zagrożynie, nale mo być trejtowany jak kożdo inno niymoc.